Meksika ta’lim vaziri Aurelio Nuno mamlakatning 4 ta hududida ish tashlashlarda ishtirok etayotgan 4,3 ming o‘qituvchini agar ular yana o‘z ishlariga qaytmasalar, o‘z ishlaridan bo‘shatilishlaridan ogohlantirdi, deb xabar bermoqda TASS axborot agentligi. "O‘qituvchilarda bu ogohlantirishlarga javob berish uchun 10 ish kuni bor, barcha jarayon 4 haftani egallaydi, biroq biz ular bo‘shatilib, ularning o‘rniga boshqalar keladigan lahzagacha boramiz", deb aytdi Nuno. Nunoning ta’kidlashicha, Chyapas, Oaxaka, Gerreo va Michoakan shtatlaridagi "noqonuniy va muddatsiz" ish tashlashlarda hamma o‘qituvchilar ham ishtirok etmayapti va shuning uchun maktablarning ko‘pchiligi ishlamoqda. Vazirning fikricha, o‘qituvchilarning katta qismi o‘z ish joylarini sotish yoki meros bo‘yicha topshirish kabi ularda mavjud imtiyozlarni yo‘qotmaslik uchun kasaba uyushmalari yetakchilariga boshqa bo‘ysunmayaptilar.